MODERN กำไรแกร่งเกินคาด! ช้อปช่วยชาติ-โมเดิร์นฟอร์มแฮลท์แอนด์แคร์เพิ่มมูลค่าแฝง
โบรกฯเชียร์ซื้อ MODERN เป้าปีหน้า 6.80 บ. ชี้กำไรแกร่งเกินคาด ช้อปช่วยชาติ-โมเดิร์นฟอร์มแฮลท์แอนด์แคร์เพิ่มมูลค่าแฝง
15 พ.ย. 2560

บล.ฟินันเซีย ไซรัส ระบุในบทวิเคราะห์ (15 พ.ย.) แนะนำหุ้นบริษัท โมเดอร์นฟอร์มกรุ๊ป จำกัด (มหาชน) หรือ MODERN ซึ่งรายงานกำไรสุทธิไตรมาส 3/60 ออกมาดีกว่าคาดและดีสุดในรอบ 7 ไตรมาสที่ 93 ล้านบาท เพิ่มขึ้น 333% จากไตรมาสก่อน และเพิ่มขึ้น 182% จากไตรมาสเดียวกันในปีก่อน ตามการฟื้นตัวของตลาดเฟอร์นิเจอร์โดยเฉพาะภาคราชการที่ MODERN กำลังรุกมากขึ้น
ขณะที่แนวโน้มไตรมาส 4/60 ยังโตต่อเนื่อง เนื่องจากเฟอร์นิเจอร์บ้านได้แรงหนุนจากมาตรการช้อปช่วยชาติ และโมเดิร์นฟอร์มแฮลท์แอนด์แคร์ที่มี Backlog เหลือ 400 ล้านบาท จะรับรู้งานมากขึ้น สำหรับแรงหนุนระยะยาวคือ โมเดิร์นฟอร์มแฮลท์แอนด์แคร์กำลังมีโรงพยาบาลรักษาโรคมะเร็งเป็นของตัวเองในปีหน้า ทำให้มูลค่าแฝงใน MODERN ที่เคยประเมินไว้ 2.40 บาท/หุ้น อาจต่ำเกินไป โดยแนะนำ “ซื้อ” ราคาเป้าหมายปี 2561 เท่ากับ 6.80 บาท 